section_heading: Vizigotsko kraljevstvo na Pirenejskom poluotoku
paragraph_text: Vizigoti su brzo postali dominantna sila Pirenejskog poluotoka. Brzo su slomili Alane, a do 429. protjerali su Vandale s poluotoka u Sjevernu Afriku. Do 500. Vizigoti su kontrolirali većinu Pirenejskog poluotoka i uspostavili svoje kraljevstvo. U početku su tim područjima vladali iz Toulousea. U bitci kod Vouilléa 507. godine Franci pod vodstvom kralja Klovisa osvajaju Akvitaniju od Vizigota. Kralj Alarik II. je ubijen u bitci, a vizigotsko plemstvo se povuklo preko Pirineja s maloljetnim kraljem Amalarikom, koji je bio još dijete.